ai4bharat/Pralekha huggingface dataset:
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے گوہاٹی کے راج بھون میں آسام کے گورنر پروفیسر جگدیش مکھی سے ملاقات کی اور انھیں ریاست میں جاری ترقیاتی منصوبوں سے آگاہ کیا
نئی دہلی، 22 فروری: شمالی مشرقی خطے کی ترقی کے مرکزی وزیر مملکت  ڈاکٹر جتیندر سنگھ نے آج آسام کے گورنر، پروفیسر جگدیش مکھی سے گوہاٹی کے راج بھون میں ملاقات کی اور انھیں ریاست میں جاری ترقیاتی منصوبوں سمیت وسیع معاملات سے آگاہ کیا۔ انھوں نے آج اپنے دورہ آسام کے دوران وزیر اعظم نریندر مودی کے افتتاح کردہ منصوبوں کے بارے میں بھی جانکاری فراہم کی۔
پروفیسر جگدیش مکھی نے گذشتہ چھ برسوں میں آسام میں ہونے والی ترقی کی ستائش کی۔ انھوں نے وزیر اعظم نریندر مودی کی بھی ستائش کی جنھوں نے آسام میں امن کی بحالی کی راہ ہموار کرکے ریاست کو بلا رکاوٹ ترقی کا اہل بنایا۔ انھوں نے مختلف بنیادی ڈھانچے کے منصوبوں کو تیز کرنے اور فنڈز کے زیادہ سے زیادہ استعمال کو یقینی بنانے کے لیے شمال مشرقی خطے کی ترقی کی وزارت کے ذریعے اختیار کردہ اختراعی طریقوں کو بھی سراہا۔
شمال مشرقی خطے کی ترقی کے وزیر نے گورنر کو بتایا کہ پچھلے چار برسوں میں خلائی سیٹلائٹ امیجنگ تکنیک کے ذریعہ یو سی  حاصل کرنے کی جدید تکنیک کامیابی کے ساتھ شروع کی گئی ہے۔ انھوں نے کہا کہ اس سے نہ صرف وقت کی بچت ہوتی ہے بلکہ اس سے حقیقی وقت کی مستند تصاویر بھی فراہم ہوتی ہیں۔
ڈاکٹر جتیندر سنگھ نے کہا کہ منصوبوں کی ترقی کی رفتار کو تیز کرنے کے لیے ڈی پی آر  اور دیگر متعلقہ دستاویزات جمع کروانے کا کام مکمل طور پر آن لائن کردیا گیا ہے اور جب بھی ضرورت ہوتی ہے متعلقہ ریاستی حکومتوں کو خودکار یاددہانی اور انتباہات بھیجے جاتے ہیں۔ انھوں نے کہا، اسی طرح تاخیر سے بچنے اور طریقہ کار کو مختصر کرنے کے لیے متعلقہ ریاستی حکومتوں سے کہا گیا ہے کہ وہ زیادہ انٹرفیس کے بغیر اپنے ڈی پی آر براہ راست پیش کریں۔
ڈاکٹر جتیندر سنگھ نے بتایا کہ کووڈ کی وبا کے باوجود شمال مشرقی خطے کی ترقی کی وزارت مارچ کے مہینے سے پہلے مختص فنڈز کے مکمل استعمال میں کامیاب ہوگئی تھی۔ انھوں نے کہا کہ جہاں دوسرے شعبوں میں لاک ڈاؤن اور دیگر رکاوٹوں کی وجہ سے کام میں رکاوٹ پیدا ہوئی ہوگی، وہیں شمال مشرقی خطے کی ترقی کی وزارت میں کام میں ایک دن کے لیے بھی رکاوٹ نہیں کھڑی ہوئی کیوں کہ یہ پہلی وزارت تھی جس نے قریب پانچ سال پہلے مکمل طور پر ای۔آفس کے راستے کا انتخاب کرلیا تھا۔
شمال مشرقی خطے کی ترقی کے وزیر نے گورنر کو نظرانداز شدہ علاقوں اور معاشرے کے محروم طبقات کی ترقی کے لیے شمال مشرقی کونسل  کے فنڈز کے مخصوص حصے کے مختص کرنے کے حالیہ فیصلے سے بھی آگاہ کیا۔ انھوں نے گورنر کو شیلانگ میں این ای سی ہیڈ کوارٹر میں دورے کی دعوت دی۔
نیتی آیوگ
نیتی آیوگ ارو مرکز کےزیر انتظام علاقے لداخ کے درمیان بنیادی ڈھانچہ ترقیاتی پروجیکٹس پر مفاہمت نامہ
نئی دہلی،17 جنوری : ایک اہم پہل کے تحت ،مرکز کے زیر انتظام نئے علاقے لداخ میں اہم بنیادی ڈھانچہ شعبوں کی تقی کے فروغ کے لئے نیتی آیوگ نے مذکورہ یوٹی کے انتظامیہ کے ساتھ 17 جنوری 2020 کو ایک مفاہمت نامے  پر قرار کیا ہے ۔ نیتی آیوگ اپنی اہم پہل ، ریاستوں کے بنیادی ڈھانچہ پروجیکٹس  کے لئے ترقیاتی تعاون خدمات کے ذریعے یوتی انتظامیہ کو تعاون فراہم کرے گا۔
اس مفاہمت نامے کا نفاذ نیتی آیوگ کے سی ای او امیتابھ کانت اور جوائنٹ سکریٹری ایم سی جوہری کی موجودگی میں کیا گیا ۔ اس معاہدے پر نیتی آیوگ کے اعلیٰ مشیر ڈاکٹر یوگیش سوری اور لداخ کے لیفٹیننٹ گورنر جناب امنگ نرولا نے دستخط کئے۔
اس شراکت داری کے تحت مرکز کے زیر انتظام علاقے لداخ میں اعلیٰ اثر ڈالنے والے ترجیحاتی پروجکٹس کی شناخت کو تحریک ملے گی، پروجیکٹس کے نفاذ کو رفتار دینے ڈھانچہ جاتی سطح کے معاملات سے نمٹنے اور اس علاقے کے ترقیاتی منفرد ماڈلز کو تشکیل دینے میں مدد ملے گی۔
نیتی آیوگ یوٹی انتظامیہ کے اسٹریٹجک منصوبے کو تشکیل دینے اور بنیادی ڈھانچے پروجیکٹس کی تشکیل اور تعاون کے لئے عہد بستہ ہے۔ ماہرین کی ایک پیشہ ور ٹیم کو وہاں تعینات کرنے کا امکان ہے۔
مواصلات اور اطلاعاتی ٹیکنالوجی کی وزارت
انڈیا پوسٹ’ہرگھر ترنگا‘ منانے کی غرض سے اپنے 1.6 لاکھ ڈاک خانوں کے ذریعے قومی پرچم فروخت کرے گا
لوگوں کے دلوں میں حب الوطنی کاجذبہ پیدا کرنے اور بھارت کے سفر کے لیے فخر کا احساس پیدا کرنے کی غرض سے، حکومت ہند نے آزادی کا امرت مہوتسوکے زیر اہتمام ’ہرگھر ترنگا‘ مہم متعارف کرائی ہے۔2022 میں یہ مہم زبردست کامیاب رہی تھی، جب 23 کروڑکنبوں نے اپنے مکانوں پر ترنگالہرایا تھا جب کہ 6 کروڑ لوگوں نے ایچ جی ٹی ویب سائٹ پر اپنی اپنی سیلفیاں اپ لوڈ کی تھیں۔ڈاک کے محکمہ نےاس مہم کو دیش کے کونے کونے تک پہنچادیا تھا اور ملک کے دوردراز اور دشوارگزار مقامات میں بھی قومی پرچم کی دستیابی کو یقینی بنایا تھا۔
اسی جوش وخروش اور حب الوطنی کے جذبے کو جاری رکھتے ہوئے حکومت، 13 سے 15 اگست 2023 کے درمیان ہرگھر ترنگامہم کااہتمام کررہی ہے۔حکومت نے فیصلہ کیا ہے کہ اس مہم کے تحت ملک کے ایک لاکھ 60 ہزار ڈاک خانوں کے وسیع نیٹ ورک کو بروئے کار لایا جائے اور ملک کے سبھی ڈاک خانوں کے ذریعے قومی پرچم کی فروخت کو یقینی بنایا جائے۔
ڈاک خانوں میں قومی پرچم کی فروخت جلد شروع ہوگی اور شہری پرچم خریدنے کے لیے اپنے نزدیکی ڈاک خانوں میں جاسکتے ہیں۔شہری محکمہ ٔ ڈاک کی ای-پوسٹ آفس سہولت  کے ذریعے بھی قومی پرچم خرید سکیں گے۔
ڈاک خانے شہریوں کو قومی اہمیت کے حامل اس پروگرام کے ساتھ جوڑنے کی غرض سے ، بیداری پیدا کرنے سے متعلق بہت سی سرگرمیوں کا بھی انعقاد کریں گے۔شہری ان سرگرمیوں میں شرکت کر سکتے ہیں اور نیوانڈیاکی اس عظیم پہل کاحصہ بن سکتے ہیں۔
شہری اپنے گھروں اور دفاتر میں لہرائے گئے قومی پرچم کے ساتھ اپنی سیلفی لے سکتے ہیں اور انہیں ہیش ٹیگ  کے ساتھ سوشل میڈیا پر اپ لوڈ کرسکتے ہیں۔
بھارتی چناؤ کمیشن
لوک سبھا 2019 کے لئے عام انتخابات
ووٹوں کی گنتی والے دن رجحانات اور نتائج کی ترویج کے انتظامات
نئیدہلی۔22؍مئی۔لوک سبھا 2019 کے عام انتخابات سے متعلق ووٹوں کی گنتی 23مئی 2019 کو ہوگی۔ اس سلسلے میں کمیشن نے نئے آئی ٹی پر مبنی اقدامات کیے ہیں جو پورے نظام کو صحیح معنوں میں متعلقہ رجحانات اور نتائج فراہم کرنے میں مدد گار ہوں گے اور ریاستوں اور مرکز کے زیر انتظام علاقوں میں ووٹوں کی گنتی پر احاطہ کریں گے۔ ووٹوں کی گنتی سے متعلق رجحانات اورنتائج ای سی آئی کی ویب سائٹ درج ذیل پر دستیاب ہوں گے۔ URL https://results.eci.gov.in
اس کے علاوہ یہ نتائج اور رجحانات ووٹر ہیلپ لائن ایپ یعنی آئی او ایس اور اینڈرائڈ موبائل ایپ دونوں پر دستیاب ہوں گے۔ نتائج اور رجحانات دستیاب کرانے کاعمل رائے شماری والے دن صبح آٹھ بجے سے شروع ہوجائیگا اور لگاتار تازہ رجحانات پیش کرتا رہے گا۔
ووٹر ہیلپ لائن ایپ کو گوگل پلے اسٹور یا ایپل پلے اسٹور سے بھی ڈاؤن لوڈ کیا جاسکتا ہے۔ پہلی مرتبہ شہری اسمارٹ فون کااستعمال نتائج جاننے کیلئے بھی کرسکیں گے۔ اس کے علاوہ باشندگان دستیاب فلٹر کا بھی استعمال کرسکیں گے اور فتحیاب ہونے والے / آگے چلنے والے / پیچھے رہنے والے امیدواروں کے بارے میں بھی جانکاری حاصل کرسکیں گے اور ساتھ ہی ساتھ حلقہ ہائے انتخابات اور ریاستوں کے لحاظ سے بھی نتائج کے بارے میں ووٹر ہیلپ لائن ایپ کے ذریعے آگہی حاصل کرسکیں گے۔ شہری اپنے پسندیدہ امیدوار کیلئے بُک مارک بھی کرسکتے ہیں اور ساتھ ہی ساتھ ریئل ٹائم نتائج بھی ملاحظہ کرسکتے ہیں اور یہ تمام تر عمل ووٹر ہیلپ لائن ایپ پر ممکن ہوگا۔
مقامی طور پر رجحانات اور نتائج کی جانکاری سی ای او / آر او / ڈی ای او کے ذریعے ڈیجیٹل ڈسپلے پینلوں پر پیش کی جائے گی جس کی فراہمی بھارت کاانتخابی کمیشن کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-2177
(Visitor Counter : 31
اسٹیل کی وزارت
بھارت سرکار اسٹیل کی صنعتوں میں استعمال کے لیے گھریلو کوکنگ کوئلہ کی دستیابی کی سطح کو بڑھانے کے اقدامات کررہی ہے
بھارت میٹالرجیکل  کوئلے کی ضرورت کا تقریباً 90 فیصد درآمد کرتا ہے، جو 23-2022 میں 56.05 میٹرک ٹن تھا، جیسے جیسے ملک میں اسٹیل کی پیداوار میں اضافہ ہورہا ہے، کوئلے کی درآمدات میں بھی اضافہ ہونے کا امکان ہے۔ اس سمت میں، اسٹیل کی وزارت اور کوئلہ کی وزارت نے اسٹیل کی صنعتوں میں استعمال کے لئے گھریلو کوکنگ کول کی دستیابی کی سطح بڑھانے کے لئے ٹھوس قدم اٹھائے ہیں۔ گھریلو کوکنگ کی فراہمی کو بہتر بنانے کے لئے درج ذیل اقدامات کئے گئے ہیں:
- اسٹیل مینو فیکچررس کو گھریلو سطح پر پیدا کردہ کوکنگ کول کی دستیابی کو بڑھانے کے لئے وزارت کوئلہ کے پاس اب تک 16 کوککنگ کول بلاکس ہیں، جن میں سے 4 بلاکس کی نیلامی سال 23-2022 میں کی گئی تھی۔ ان میں سے جے ایس ڈبلیو کو دو کوکنگ بلاکس الاٹ کیے گیے تھے۔ جے ایس ڈبلیو مختص بلاکس سے 1.54 ایم ٹی پی اے  کوکنگ کول پیدا کرنے کا منصوبہ بنارہا ہے۔
- بھارت کوکنگ کول لمیٹڈ  نے محصولات حصہ داری کی بنیاد پر اپنی بی سی سی ایل کی ملکیت والی ترک کردہ/ بند کانوں سے کوکنگ کوئلہ نکالنے کے لئے ایجنسیوں/ کمپنیوں کو مدعو کیا ہے۔ شروع میں 8 کانوں کی نشاندہی کی گئی تھی اور مئی 2023 سے اب تک دو راؤنڈ بولیاں طلب کی گئی ہیں۔ 4 کانوں کے لئے منظوری نامے  جاری کئے جاچکے ہیں، جبکہ دو کانوں کے لئے موصول ہونے والی بولیوں کی حتمی شکل دی جارہی ہے۔ اس کے علاوہ محصولات حصہ دار ی میکانزم کے تحت پیش کش کے لئے مزید دو کانوں کی نشاندہی کی گئی ہے۔ جبکہ کانوں سمیت ان کانوں سمیت ان کانوں کے لئے بولی کا نیا دور جلد ہی منعقد کیے جانے کا امکان ہے۔
- اسٹیل اتھارٹی آف انڈیا لمیٹڈ  نے بی سی سی ایل کے واشریز سے دھویا ہوا کوکنگ کول حاصل کرنے کے لئے بی سی سی ایل کے ساتھ مفاہمتی یادداشت  پر دستخط کیے ہیں۔ سیل نے بی سی سی ایل واشریز سے 1.8 میٹرک ٹن دھویا ہوا کوکنگ کول حاصل کرنے کے لئے مفاہمتی یادداشت پر دستخط کیے ہیں۔ اس کے علاوہ محدود دھویا ہوا کوکنگ کول بھی دستیاب ہے۔ فی الحال بی سی سی ایل کے ذریعے 4 نئی کول واشریز زیر تعمیر/ چالوکی جارہی ہے۔
- بی سی سی ایل اور سینٹرل کول فیلڈز لمیٹڈ  نے جون 2023 میں اسٹیل سیکٹر کے لئے خام کوکنگ کوئلے کی لنکیج نیلامی کی پیش کی تھی۔ چونکہ کوئی بولی حاصل نہیں ہوئی ہے، اس لئے اسے جولائی 2023 میں پھر سے پیش کیا گیا ۔ ٹاٹا اسٹیل نے نیلامی میں حصہ لیا اور سی سی ایل کی کانوں سے 50 ہزار ٹن خام کنگ کوئلے کا لنکج ملا۔
- کوئلے کی وزارت نے واشریاں قائم کرنے کے لئے کوکنگ کول سے جوڑنے کی پہل کی ہے۔ یہ تصور کیا گیا ہے کہ اسٹیل کی صنعتوں سمیت ایجنسیاں، گرین فیلڈ واشریز قائم کرسکتی ہیں یا بی سی سی ایل کی پرانی واشریز کو از سر نو تشکیل دے سکتی ہیں، جنھیں کوکنگ کوئلے کا لنک فراہم کیاجائے گا۔ طریقہ کار وضع کرنے کے لئے بی سی سی ایل کی طرف سےلین دین صلاح کار کا تقرر کیا گیا تھا اور نظر ثانی شدہ تجویز بی سی سی ایل/ سی آئی ایل کی منظوری کے عمل کے تحت ہے۔
سائنس اور ٹیکنالوجی کی وزارت
زیبرا فش میں پایا جانے والا پروٹین انسانی ریڑھ کی ہڈی میں پرانی ڈسکوں کو نئی زندگی عطا کرسکتا ہے
زیبرا فش کی ریڑھ کی ہڈی میں پایا جانے والا ایک پروٹین جو ڈسک  کی دیکھ بھال میں مثبت کردار ادا کرتا ہے اورریڑھ کی ہڈی کے درمیان بوسیدہ ہوچکی ڈسکوں کو نئی زندگی عطا کرتا ہے، ا نحطاط زدہ انسانی ڈسکوں کے احیائے نوکو فروغ دینے کے لیے علاج معالجے سے متعلق ممکنہ مضمرات کاحامل ہو سکتا ہے۔
انسانوں میں، ڈسکس قدرتی طور پر انحطاط پذیر ہوتی ہیں، جس سے صحت سے متعلق بہت سے خدشات پیدا ہوتے ہیں، بشمول کمر، گردن اور اپینڈیج میں درد۔ فی الحال، ڈسک کے انحطاط کے لیے صرف علامتی علاج دستیاب ہیں، جس میں درد کو دور کرنے والی یا سوزش کا انسداد کرنے والی ادویات۔ شدید بیماری والی حالتوں میں، ڈسک کی تبدیلی یا ڈسک فیوژن سرجری کی جاتی ہے۔ اس بنا پر ڈسک کے انحطاط کو ختم کرنے یا انسانوں میں ڈسک کی تخلیق نو کو فروغ دینے کے لیے علاج تیار کرنے کی فوری ضرورت ہے۔ طبی معائنے نے انسانی ڈسکس کے تنزلی کے مراحل کے بارے میں معلومات فراہم کی ہیں، لیکن ڈسکس کی دیکھ بھال میں کردار ادا کرنے والے متحرک شعاعی نظام پرمبنی اور سالماتی عمل کے بارے میں صرف محدود معلومات ہی دستیاب ہیں۔ سب سے اہم بات یہ ہے کہ کوئی طبی طریقہ کار یا علاج ڈسک کے انحطاط کو زائل کرنے یا ڈسک کی تخلیق نو کا باعث بننے کے لیے معلوم نہیں ہے۔
محکمہ سائنس اور ٹیکنالوجی کے ایک خودمختار ادارے ، اگرکر ریسرچ انسٹی ٹیوٹ ، پونے، کی ایک تحقیق نے اس بات کا پتہ لگایا کہ سیلولر کمیونیکیشن نیٹ ورک فیکٹر 2اے  نامی پروٹین ، جو کہ بین فقاری غضروف کے خلیات سے چھپا ہوا رہتا ہے، پرانی انحطاط زدہ غضروفوں میں ڈسکوں کے احیائے نو کا باعث بنتا ہے ۔اس کے لئے یہ پروٹین ایک ایسے رد عمل کے سلسلے کی نمونہ سازی کرتا ہے جسے ایف جی ایف آر 1۔ ایس ایچ ایچ کہا جاتا ہے ۔ اس کے ذریعہ یہ پروٹین سیل کے پھیلاؤ اور اس کی بقا کو فروغ دیتا ہے ۔
وہ مطالعہ جس میں زیبرا فش کو بطور مثالی نامی وجود استعمال کیا گیا ہے، جسمانی اعضاء کے مطالعے میں پہلا مطالعہ ہے جس سے ظاہر ہوتا ہے کہ ایک خود بخود سامنے آنے والے اشاراتی سلسلے کو چالو کر کے انحطاط زدہ غضروف میں ڈسک کے احیائے نو کو ابھارنا ممکن ہے۔ سائنسدانوں نے یہ بھی پایا کہ سی سی این 2 اے۔ ایف جی ایف آر1۔ایس ایچ ایچ اشاراتی سلسلہ ڈسک کی بحالی اور ڈسک کی تخلیق نو کو بڑھانے میں مثبت کردار ادا کرتی ہے۔ جریدے ڈیولپمنٹ میں شائع ہونے والی اس تحقیق میں جینیاتی اور بائیو کیمیکل طریقوں کا استعمال کیا گیا ہے اور امکان ہے کہ ڈسک کی تنزلی کو ختم کرنے یا انحطاط زدہ انسانی ڈسکس کے احیائے نو کی حوصلہ افزائی کے لیے ایک نئی حکمت عملی وضع کرنے میں اس تحقیق سے مدد ملے گی۔
اشاعت
https://journals.biologists.com/dev/article-abstract/doi/10.1242/dev.201036/285817/Ccn2a-FGFR1-SHH-signaling-is-necessary-for?redirectedFrom=fulltext
کوئلے کی وزارت
کوئلہ کی وزارت نے اوڈیشہ کی ایک کان کی نیلامی کی، جس میں548 ملین ٹن ذخائرہیں
کوئلہ کی وزارت نے 03 نومبر 2022 کو 6ویں راؤنڈ اور 5ویں راؤنڈ کی دوسری کوشش کے تحت کمرشل کان کنی کے لیے کوئلے کی کانوں کی نیلامی شروع کی تھی۔ ان کانوں کی فارورڈ نیلامی 27.02.2023 کو اور ای نیلامی کے چھٹے دن شروع کی گئی ہے۔ 1 کوئلے کی کان نیلامی کے لیے رکھی گئی تھی جو ایم ایم ڈی آر کوئلے کی کان تھی۔ کوئلے کی کان کی مزید تفصیلات درج ذیل ہیں:-
- کوئلے کی کان مکمل طور پر دریافت شدہ کوئلے کی کان ہے۔
- کوئلے کی کان کے کل ارضیاتی ذخائر ~ 548 ملین ٹن ہیں۔
- کوئلے کی کان کے لیے پی آرسی 6 ایم ٹی پی اے ہے۔
6 دن کے نتائج حسب ذیل ہیں:
|
|
نمبر
شمار
|
|
کان کا نام
|
|
ریاست
|
|
پی آر سی

|
|
جیولوجیکل ذخائر

|
|
کلوزنگ بڈ کے ذریعے جمع کی گئی
|
|
فلور پرائز

|
|
فائنل آفر

|
|
1
|
|
براپہر
|
|
اوڈیشہ
|
|
6.00
|
|
547.89
|
|
گجرات منرل ڈیولپمنٹ کارپوریشن لمیٹیڈ
|
|
4.00%
|
|
40.75%
آپریشنل ہونے پر کوئلے کی یہ کان 1308کروڑ روپے کی سالانہ آمدنی پیدا کرے گی،جسے کوئلے کے کان کے پی آرسی پرشمار کیا گیا ہے۔ یہ کان 900 کروڑ روپے کی سرمایہ کاری کو راغب کرے گا۔ اور 8,112 لوگوں کو روزگار فراہم کرے گا۔
وزارت خزانہ
کابینہ نے ‘پردھان منتری وائے وندنا یوجنا’ کو منظوری دی
نئی دہلی ،20مئی2020: مرکزی کابینہ نے وزیر اعظم جناب نریندر مودی کی قیادت میں معمر شہریوں کے لئے ان کی فلاح و بہبود کو یقینی بنانے اور انہیں ضعیفی کی عمر میں آمد نی کی سلامتی سے استفادہ کرنے کے لائق بنانے کے لئے درج ذیل امور کو منظوری دی ہے۔
- ‘پردھان منتری وائے وندنا یوجنا’کی توسیع 31مارچ 2023ء یعنی مزیر تین برسوں کے لئے 31 مارچ 2020ء کے بعد کی گئی ہے۔
- ابتداً 21-2020 کے لئے سالانہ بنیادوں پر 7.40فیصد کا سالانہ ریٹرن فراہم کرایا جائے گا اور اس کے بعد ہر سال اس کی تشکیل نو ہوگی۔
- سالانہ بنیاد پریقینی شرح سود مالی سال کےیکم اپریل سے نافذ العمل ہوگی اور معمر شہریوں کی بچت اسکیم پر حاصل ہونے والی نظر ثانی شدہ ریٹرن کی شرح سے 7.75 فیصد کی حدکے تحت نافذ العمل ہوگی۔
- ایل آئی سی کی جانب سے فراہم کی جانے والی شرح اور منڈی کی شرح میں واقع فرق کے سلسلے میں اس اسکیم کے تحت ریٹرن کی شرح کی ضمانت ہوگی۔
- اسکیم کے پہلے سال میں اخراجات کے انتظام کی حدود فنڈ کے مقابلے میں 0.5فیصد کے بقدر ہوں گی۔اس کے بعد جاری ہونے والی نئی پالیسیوں کے سلسلے میں یہ شرح 0.3فیصد سالانہ ہوگی۔دوسرے سال اور اس کے بعد آئندہ 9 برسوں تک کے لئے یہی شرح نافذ رہے گی۔
- وزیر خزانہ کوہر مالی سال کی ابتدا میں ریٹرن کی سالانہ شرح کے تعین کا اختیار فراہم کیا جائے گا۔
- اسکیم کی دیگر تمام شرائط و ضوابط پہلے کے مطابق ہی رہیں گی۔
کم از کم سرمایہ کاری پر بھی نظر ثانی کی گئی ہے اور12ہزار روپے سالانہ کی پنشن پر پنشن کے لئے سرمایہ کاری156658روپےکے بقدر مقرر کی گئی ہے اور اسکیم کے تحت ایک ہزار روپے کی کم از کم پنشن کے سلسلے میں یہ رقم 162162روپے رکھی گئی ہے۔
حکومت کی مالی ذمہ داری ایل آئی سی کے ذریعے فراہم کئے جانے والے منڈی ریٹرن اور 21-2020 کے لئے سالانہ ابتدائی یعنی 7.40 فیصد کے ضمانت شدہ ریٹرن کے فرق تک محدود ہے اور اس کے بعد اس کی تشکیل نو ہر سال ای سی ایس ایس کے مطابق کی جائے گی۔
نائب صدر جمہوریہ ہند کا سکریٹریٹ
نائب صدر نے ندیوں اور آبی ذخائر کی حیاتیاتی اہمیت کے بارےمیں لوگوں کو بیدار کرنے پر زور دیا
لوگوں سے آبی ذخائر کو آلودہ نہ کرنے کی اپیل
کسانوں کو آبپاشی کی سہولیات فراہم کرنے کا مشورہ
نائب صدر نے اپنی اہلیہ، محترمہ اوشا نائیڈو کے ہمراہ تُنگ بھدرا باندھ کا دورہ کیا
نائب صدر، جناب ایم وینکیا نائیڈو نے آج ندیوں اور آبی ذخائر کی حیاتیاتی اہمیت کے بارے میں لوگوں کو بیدار کرنے پر زور دیا اور لوگوں سے اپیل کی کہ وہ انہیں آلودہ نہ کریں۔
کرناٹک کے بلاری ضلع کے ہوسپیٹ میں تُنگ بھدراباندھ کا دورہ کرنے کے بعد، اپنے ایک فیس بک پوسٹ میں نائب صدر نے کہا کہ ہمیں اپنی آئندہ نسلوں کے لیے آبی ذرائع کو محفوظ کرنے اور اسے بچا کر رکھنے کی ضرورت ہے۔ انہوں نے کہا کہ ’’ندی کسی جاندار شے کی طرح ہے اور آئیے ہم وعدہ کریں کہ ہم اس کے تقدس اور احترام کو برقرار رکھیں گے۔‘‘
تمام کسانوں کو آبپاشی کی سہولیات فراہم کرنے کی ضرورت پر زور دیتے ہوئے جناب نائیڈو نے کہا کہ ایک کسان کا بیٹا ہونے کے ناتے انہیں زراعت کے لیے پانی کی اہمیت کا بخوبی اندازہ ہے۔
تُنگ بھدرا باندھ اور اس کے ارد گرد کے قدرتی علاقوں کا ذکر کرتے ہوئے، جناب نائیڈو نے کہا کہ وہ قدرت کے اس ’وِراٹ سوروپ‘ کو دیکھ کرکافی مسحور ہیں۔
اس علاقہ کی ترقی میں تُنگ بھدرا کثیر مقاصد پروجیکٹ کے ذریعے ادا کیے گئے اہم رول کو نمایاں کرتے ہوئے انہوں نے کہا کہ بڑے پیمانے پر کھیتوں کی آبپاشی، بجلی کی پیداوار اور سیاحوں کو اپنی جانب راغب کرکے یہ کئی طریقے سے ملک کی خدمت کر رہا ہے۔
باندھ کی تاریخ کا ذکر کرتے ہوئے، نائب صدر نے لکھا کہ ویسے تو اس باندھ کو بنانے کا خیال 1860 کی دہائی میں ذہن میں آیا تھا تاکہ قحط کے شکار رائل سیما خطہ میں آبپاشی کی سہولیات فراہم کی جاسکیں، لیکن 1944 میں مدراس اور حیدرآباد کی حکومتوں نے مشترکہ طور پر اس پروجیکٹ کی تعمیر کا فیصلہ کیا۔ اس باندھ کا ڈیزائن اور تعمیر کے طریقوں کا فیصلہ کرنے میں دوراندیش انجینئر، موکش گنڈم وشویشوریا نے کلیدی رول ادا کیا۔
نائب صدر بنگلورو سے آج یہاں پہنچے تھے، جنہیں تنگ بھدرا کثیر مقاصد پروجیکٹ کے مختلف پہلوؤں کے بارے میں تفصیل سے بتایا گیا۔ کل وہ ہمپی کا دورہ کریں گے، جو کہ یہاں سے چند کلومیٹر دور ہے اور یونیسکو ورلڈ ہیریٹیج سائٹ ہے۔
نائب صدر نے کہا کہ اسکولوں اور کالجوں کے طلباء کے لیے دیکھنے کے مقامات کی فہرست میں ہمپی اور تنگ بھدرا باندھ کو سب سے اوپر ہونا چاہیے۔ انہوں نے کہا، ’’جو کوئی بھی قدرت سے لطف اندوز ہونا چاہتا ہے، اس کے لیے ان دونوں مقامات کا دورہ کرنا لازمی ہے۔‘‘
کانکنی کی وزارت
جی ایس آئی نے جموں و کشمیر کے ضلع ریاسی میں 5.9 ملین ٹن لیتھیم دھات کے تخمینہ شدہ وسائل  کی تصدیق کی
کوئلہ، کانکنی اور پارلیمانی امور کے مرکزی وزیر پرہلاد جوشی کےذریعہ آج لوک سبھا میں ایک تحریری جواب میں یہ اطلاع دی گئی کہ جیولاجیکل سروے آف انڈیا نے ایف ایس 2020-21 اور 2021-22 کے دوران جموں و کشمیر کے ضلع ریاسی کے سلال – ہیمنا علاقوں میں باکسائٹ، نایاب زمین کے عناصر اور لیتھیم پر ایک ’ابتدائی تحقیق‘ یعنی جی 3 مرحلے کی معدنیاتی کھوج کا پروجیکٹ انجام دیا ہے اور 5.9 ملین ٹن کے بقدر لیتھیم کے تخمینہ شدہ وسائل  کی تصدیق کی ہے۔
سلال ہیمنا، ریاستی ضلع، جموں و کشمیر کے معدنیاتی بلاک میں مکانات موجود ہیں۔
لیتھیم دھات کے لیے پروسیسنگ اور ریفائننگ کے طریقے لیتھیم ڈپازٹ کی قسم، دھات کی خصوصیات، اور لیتھیم مرکبات کے آخری استعمال کے لحاظ سے مختلف ہو سکتے ہیں۔ بھارت لیتھیم دھات سے لیتھیم معدنیات سے فائدہ اٹھانے کے لیے تکنالوجیاں تیار کرنے کی صلاحیت رکھتا ہے۔ تجربہ گاہ کے پیمانے پر معدنیاتی ارتکاز سے لیتھیم نکالنے کا کامیاب تجربہ کیا گیا ہے۔
جموں و کشمیر میں لیتھیم معدنیاتی بلاک کی نیلامی سے متعلق فیصلہ حکومت جموں وکشمیر کے ذریعہ لیا جائے گا۔
ایٹمی توانائی کے محکمے کے تحت ایٹامک منرلز ڈائریکٹوریٹ فار ایکسپلوریشن اینڈ ریسرچ نے کرناٹک کے منڈیا ضلع کے مارلاگلہ علاقے میں 1600 ٹن  لیتھیم ریسورس قائم کیا ہے۔ یہ ایک ابتدائی تخمینہ ہے اور اس کے بعد سے، اے ایم ڈی ای آر کی جانب سے کھوج سے متعلق معلومات پر توجہ مرکوز کی گئی ہے تاکہ ابتدائی تخمینہ کو قابل استثنیٰ زمرہ اور اعلیٰ درجے کے اعتماد میں تبدیل کیا جائے اور ملحقہ توسیعی علاقوں میں لیتھیم وسائل کو بڑھایا جائے۔ انتہائی خالص لیتھیم کاربونیٹ پیدا کرنے کے لیے علاقے سے اسپوڈومین معدنیاتی ارتکاز سے لیتھیم کے ہائیڈرو میٹالرجیکل نکالنے پر بینچ پیمانے پر مطالعہ مکمل کر لیا گیا ہے۔
وزیراعظم کا دفتر
وزیر اعظم نے ممبئی کے جوہو بیچ پر کلینتھون  کے انعقاد کی تعریف کی
ممبئی کے جوہو بیچ پر منعقدہ کلینتھون پر ڈاکٹر جتیندر سنگھ کے ایک ٹویٹ کا اشتراک کرتے ہوئے، وزیر اعظم جناب نریندر مودی نے اس مقصد کی تعریف کی ہے۔ جناب مودی نے کلینتھون میں شامل لوگوں کی تعریف کی اور کہا کہ یہ ضروری ہے کہ ہم اپنے ساحلوں کو صاف رکھنے پر توجہ دیں۔
وزیر اعظم نے ٹویٹ کیا؛
”قابل تعریف۔۔۔ میں اس کوشش میں شامل تمام لوگوں کی تعریف کرتا ہوں۔
ہندوستان کے پاس ایک طویل اور خوبصورت ساحلی پٹی ہے اور یہ ضروری ہے کہ ہم اپنے ساحلوں کو صاف ستھرا رکھنے پر توجہ مرکوز کریں۔“
بہت چھوٹی، چھوٹی اور درمیانی صنعتوں کی وزارت
ہندوستان نے کوئر  اور کوئر مصنوعات کی برآمدات کے معاملے میں اب تک کی سب سے بلند سطح تک رسائی حاصل کی
نئی دہلی، 15/جولائی 2020 ۔ مالی سال 2019-20 میں ہندوستان سے 2757.90 کروڑ روپئے کے کوئر  اور کوئر مصنوعات کی برآمدات کی گئی، جو کہ اب تک کی سب سے بلند ترین سطح ہے اور جو مالی سال 2018-19 کے مقابلے تقریباً 30 کروڑ روپئے زیادہ ہے۔ قابل ذکر ہے کہ 2018-19 میں 2728.04 کروڑ روپئے کی برآمدات ہوئی تھیں۔ سال 2019-20 کے دوران ملک سے 988996 میٹرک ٹن کوئر اور کوئر مصنوعات کی برآمدات ہوئی، جبکہ گزشتہ برس کے دوران یہ برآمدات 964046 میٹرک ٹن ہوئی تھی۔ ناریل ریشے سے تیار مصنوعات جیسے کوئر پتھ ، گچھے دار چٹائیوں، کوئر جیو-ٹیکسٹائل، کوئر رَگ  اور قالین، دوسری قسم کے کوئر، کوئر رسّی اور پاور لوم چٹائیوں کی برآمدات میں مقدار اور قدر دونوں کے اعتبار سے اضافہ درج کیا گیا۔ ہینڈ لوم چٹائیوں، کوئر یارن، ربرائزڈ کوئر اور پاورلوم میٹنگ جیسی مصنوعات کی برآمدات میں مقدار کے اعتبار سے کمی آئی، لیکن قدر کے اعتبار سے اضافہ ہوا۔
- ملک کے کوئر مصنوعات کی کل برآمدات میں کوئر پتھ کا حصہ 49 فیصد رہا اور اس سے 1349.63 کروڑ روپئے کی کمائی ہوئی۔
- کل برآمدات میں کوئر فائبر کی برآمدات کا حصہ 18 فیصد رہا اور اس سے 498.43 کروڑ روپئے حاصل ہوئے۔
- اگر ویلیو ایڈیڈ سامانوں کو ایک ساتھ ملا دیا جائے تو کل برآمدات میں اس کی حصے داری 33 فیصد رہی۔
- ٹفٹیڈ میٹ  کا معاملہ ویلیو ایڈیڈ مصنوعات میں چوٹی پر رہا 
- اس مدت کے دوران کوئر اور کوئر مصنوعات کی برآمدات میں کبھی بھی کمی نہیں دیکھی گئی، جس سے یہ ظاہر ہوتا ہے کہ کاروبار کے حوالے سے کوئر انٹرپرینیور کو گھبرانے کی ضرورت نہیں ہے۔
- کوئر اور کوئر مصنوعات کے گھریلو بازار میں بھی اضافے کا رجحان دیکھا گیا۔
- یہ برآمدات ہندوستان کی متعدد بندرگاہوں کے ذریعے کی جاتی ہیں، جس میں سے تقریباً 99 فیصد کوئر اور کوئر مصنوعات کی برآمدات ٹوٹی کورین، کوچین اور چنئی بندرگاہوں سے ہوتی ہے۔ وہ دیگر اہم بندرگاہیں جہاں سے کوئر اور کوئر مصنوعات کی برآمدات ہوتی ہیں وہ ہیں وشاکھاپٹنم، ممبئی، کولکاتہ وغیرہ۔ چھوٹے پیمانے پر برآمدات کنّور، کوئمبٹور اور رکسول سے سڑک کے راستے ہوئیں۔
برآمدات کی بندرگاہ وار تفصیلات حسب ذیل ہیں:
|
|
بندرگاہ وار برآمدات 
|
|
|
|
|
|
نمبر شمار
|
|
بندرگاہ / برآمدات کی جگہ
|
|
مقدار

|
|
قدر

|
|
|
|
1
|
|
ٹوٹی کورین
|
|
519144
|
|
122910.39
|
|
|
|
2
|
|
کوچین
|
|
217930
|
|
107023.69
|
|
|
|
3
|
|
چنئی
|
|
238970
|
|
43159.93
|
|
|
|
4
|
|
وشاکھا پٹنم
|
|
11578
|
|
1871.26
|
|
|
|
5
|
|
ممبئی
|
|
1145
|
|
596.15
|
|
|
|
6
|
|
کولکاتہ
|
|
113
|
|
131.89
|
|
|
|
7
|
|
بنگلور
|
|
41
|
|
58.19
|
|
|
|
8
|
|
دیگر 
|
|
75
|
|
38.63
|
|
|
||
|
کل
|
|
988996
|
|
275790.13
|
|
دیہی ترقیات کی وزارت
دیہی ترقی کی وزارت نے دیہی ترقی کی وزارت کے سکریٹری کی جعلی ای میل آئی کے بارے میں انتباہ جاری کیا ہے
دیہی ترقی کی وزارت کے دیہی ترقی کے محکمے کے سکریٹری جناب ناگیندر ناتھ سنہا کے علم میں یہ بات آئی ہے کہ ان کے نام میں ایک فرضی ای میل آئی ڈی secyrd.nagendranath[at]gmail[dot]com تیار کی گئی ہے اور مختلف دیہی ترقی کے محکمے کے متعلقین کو فرضی ای میل بھیجے گئے ہیں۔
اس فرضی آئی ڈی سے بھیجی گئی ایک مخصوص ای میل ایک پروجیکٹ نافذ کرنے والے کمپنی ڈاٹا پرو کمپیوٹرز پرائیویٹ لیمیٹیڈ کے دین دیال اپادھیائے - گرامین کوشلیا یوجنا کے تحت پروجیکٹوں کے بند ہونے کے بارے میں ہے ۔ یہی ترقی کے محکمے نے اس معاملے میں جانچ شروع کردی ہے۔ دریں اثنا کہا گیا ہے کہ چونکہ ای میل آئی secyrd.nagendranath[at]gmail[dot]com ایک فرضی ای میل آئی ہے اس لئے اس کے کسی ای میل پر توجہ نہ دی جائے۔اس ای میل آئی ڈی کے ذریعہ کئے گئے کسی دھوکہ دہی کے کام کا تعلق دیہی ترقی کی وزارت کے دیہی ترقی کے محکمے کے سکریٹری جناب ناگیندر ناتھ سنہا سے نہیں ہے۔
یہ بھی کہا گیا ہے کہ حکومت ہند کے دیہی ترقی کے محکمے کی جانب سے کوئی سرکاری مراسلہ سرکاری ذرائع اور ای میل ڈومین مثلاً جی او وی ڈاٹ آئی این یا این آئی سی ڈاٹ آئی این کے ذریعہ ہی جاری کیا جاتا ہے۔ حکومت ہند کے سرکاری حلقہ اثر کے باہر کی ای میل کے مصدقہ ہونے کی جانچ کی جانی چاہیے۔
۔۔۔۔۔۔۔۔۔۔۔
ش ح۔ا گ ۔ن ا۔
U-13703
(Visitor Counter : 107
وزارت خزانہ
کووڈ-19وبا سے مقابلہ کرنے کے لئے عالمی بینک کی طرف سے ہندوستان کو دیئے جانے والے قرض کی تفاصیل
نئی دہلی،15؍اگست، عالمی بینک نے ابھی تک ہندوستان کی حکومت کو2.5 ارب ڈالر مالیت کے تین قرضے فراہم کرائے ہیں۔ یہ ہندوستانی حکومت کو، کووڈ-19 وبا سے مقابلہ کرنے میں حمایت دینے کے لئے فراہم کئے گئے ہیں، جس میں صحت کے لئے ، سماجی تحفظ کے لئے  اور اقتصادی تحرکات کے لئے  شامل ہیں اور اس کے فوائد تمام ریاستوں اور مرکز کے زیر انتظام علاقوں کے لئے ہیں۔ مالیات اور کارپوریٹ امور کے مرکزی وزیر مملکت جناب انوراک سنگھ ٹھاکر نے یہ اطلاع آج راجیہ سبھا میں ایک سوال کے تحریری جواب میں فراہم کی۔
مزید تفصیلات فراہم کرتے ہوئے جناب ٹھاکر نے کہا کہ 1000 ملین ڈالر مالیت کی رقم ،تین اپریل 2020 کو صحت اقدامات سے متعلق پہلے قرضے کے طور پر حاصل ہوئی تھی۔ اس کا مقصد کووڈ -19 کو روکنے اور دیکھ بھال کرنے نیز اس سے درپیش خطرے کے لئے صحت اقدامات پر ہندوستانی سرکار کے 15000 کروڑ روپے کی رقم کو ذیلی طور پر سہارا دینا اور نیز عوامی صحت تیاری کے لئے قومی نظاموں کو مستحکم کرنا تھا۔ آج کی تاریخ تک اس میں سے 502.5 ملین ڈالر قرضے کے تحت تقسیم کئے جاچکے ہیں۔ 750 ملین ڈالر مالیت کے دوسرے قرضے پر 15 مئی 2020 کو دستخط کئے گئے تھے، جس کا تعلق سماجی تحفظ کے اقدامات کرنا تھا اور یہ ہندوستان میں کووڈ – 19 کے دوران ’سماجی تحفظ کی دیکھ بھال کے پروگرام‘ کو تیز کرنے کے لئے حکومت ہند کو ایک بجٹ جاتی مدد کے طور پر حاصل ہوا تھا۔ اس کا مقصد پردھان منتری غریب کلیان پیکج  مستفیدین کے لئے امدادی اقدامات فراہم کرانا تھا۔ اس قرضے کو آج کے دن تک پوری طور پر تقسیم کردیا گیا ہے۔ 750 ملین ڈالر کی لاگت کے اس تیسرے قرضے پر 6 جولائی سن 2020 کو دستخط کئے گئے، جو حکومت ہند کو بجٹ جاتی حمایت فراہم کرنے کے لئے تھا اور جس کا مقصد آتم نربھر بھارت پیکج ایم ایس ایم ایز کو مدد فراہم کرنا تھا۔ آ ج کی تاریخ میں اس قرضے کو بھی پوری طور پر استعمال کیا جا چکا ہے۔
۔۔۔۔۔۔۔۔۔۔۔۔۔۔۔۔۔۔


U-5452
(Visitor Counter : 96